open-index/open-wikipedia-markdown huggingface dataset:
Belmond Jimbaran Puri

**Belmond Jimbaran Puri** nopo nga resort hotel i poinladsong kopio id kotogisan id Teluk Jimbaran id Bali, Indonesia. Jimbaran nopo nga' kokompungan ponginsadaan om resort tutumombului, poinsomok do Totobpoon Kapal Tulud Sompomogunan Ngurah Rai.

Pinoingkakat do Pansea Hotels & Resorts om pinungaranan do 'Pansea Jimbaran', om winonsoi maya miampai do 'Pansea Ubud' (poinladsong id Ubud), montok papasaga do tutumombului montok momurimon do kotogisan om longkod sakag koubasanan id pulau diti. 

Belmond Jimbaran Puri nopo nga miinsomok miampai do pasar taakanon rahat i atangkangau mantad po di laidom kopokitanan koubasanan miagal do Pura Luhur Uluwatu om Tanah Lot.

Todopon nopo nga' kohompit no kotej taman soosongulun om vila kulam pingkaahan; kiwaa piipiro restoran om bar poingukab miampai spa id kotogisan. Nanu o resort diti do Orient-Express Hotels di toun 2006 om ngaran resort diti nokosiliu do Jimbaran Puri Bali. Di toun 2014, sinimbanan do Orient-Express Hotels ngaran do resort diti kumaa Belmond Ltd. om pinungaranan kawagu o hotel dii kumaa Belmond Jimbaran Puri.

## Sukuon

## Noputan labus
* Laman web rasmi
Singaraja

**Singaraja** (Bahasa Bali: ᬲᬶᬗᬭᬚ) nopo nga' iso kakadayan tuundorongon kapal rahat id koibutan Bali, Indonesia, i kifungsi sabaagi longkod pongintangan Kabupaten Buleleng. Ngaran diti nopo nga id boros Indonesia montok "Raja Singa" (mantad boros Sanskrit singha om *[[raja]]*). Poinladsong id boogian kotonobon Lovina om nogi longkod Watas Buleleng, i kohompit do kinoyonon soginayo 46.94 km² miampai populasi 153,930 di toun 2022,i kumoduo tagayo id pulau dii.

Singaraja nopo nga' ibu kota kolonial Belanda montok Bali om Kopulauan Sunda Kecil mantad di 1849 gisom 1960. Kakadayan diti nogi nga' longkod pontadbiran om tuundorongon montok kinorikatan do kogumuan tutumombului gisom nokoburu o kinoyonon Bukit Semenanjung id kabaatan. Singaraja nogi nga' longkod pontadbiran Jepun maamaso do Sangod Pogun Kumoduo diolo.

Gedong Kirtya, id kabaatan longkod kakadayan, nopo nga' iri no longkod pambasaan manuskrip lontar (teks kuno om olidang id roun palma rontal) id pomogunan - suai ko' Muzium Pustaka Lontar id Penaban, koibutan Amlapura.

## Iklim
Singaraja nopo nga' kiiklim tropika savana (Aw) miampai okuri toi ko' aiso rasam mantad Mahas gisom Gumas , om asapou rasam mantad Momuhau gisom Gomot. Ngiop, Mikat om Milau nopo nga' osuhatan no o rasam.

## Tulun di otutunan
* I Ketut Gedé, mamawarana
* Jero Wacik, tulun politik
* Pandji Tisna, monunuat, raja Buleleng
* Putu Oka Sukanta, monunuat

## Kakadayan suai

Singaraja nopo nga' haro kakadayan suai:

## Sukuon

## Noputan labus
*
Madé Lebah

**I Made Lebah** (1905?-11/18/1996) nopo nga puru muzik om mongingia' mantad Peliatan, Ubud, Bali i minongia' di Colin McPhee, Michael Tenzer, Evan Ziporyn om ogumu po suai i minsingilo do Muzik bali. Ogumu otutunan disio do puru muzik om susumayau mantad di nokoimbulai o gaya Kebyar. Isio nopo nga minongimpu'un miwaya do Gunung Sari Gamelan ensemble om nakaansau pointongkop pomogunan maya kosolimbahan ointutunan do tinimungan dii.

## Sukuon
Anak Agung Ngurah Oka Ratmadi

**Anak Agung Ngurah Oka Ratmadi**  (nosusu id Denpasar ontok 2 Milau 1945), insaru lohowon sabaagi **Cok Rat**, nopo nga bupati mantad Kabupaten Badung, Bali, Indonesia mantad di 1999 gisom 2005, om dinondo nosiliu puru Dewan Perwakilan Daerah (DPD) Bali mantad 2014-2019.

Nokoumbal isio pinoingkakat sumiliu do Gabenor Bali ontok toun 2003, nga minidu isio. Taki nopo disio nga i I Gusti Ngurah Made Agung, songulun Boyoon Nasional Indonesia i sinumangod do Belanda. Haro duo tulun tanak disio, nga minidu pogun i tanak koduo, A.A. Krisna Yoga, ontok 7 Gomot 2016.

## Sukuon
Sikul Antarabangsa Bali

**Sikul Antarabangsa Bali** (**BIS**) i nopo pogulu ointutunan sabaagi "Bali International School" nopo nga iso sikul antarabangsa id Sanur, id kinoyonon posorili Denpasar, Bali. Manahak ii koumatan montok gred Prasekolah-12 om kiwaa kiikiro 300 susumikul. Mimpuun ii noukaban ontok toun 1986, sabaagi **Sikul Antarabangsa Yayasan Bali**. Dumikot do 1992, kiwaa soginumu 150 susumikul.

## Kurikulum
Sikul Antarabangsa Bali nopo nga kiwaa program IB International Baccalaureate mantad umul 3 gisom 18 toun. 

## Demografi susumikul
Gisom nopo do 1992, ogumu susumikul i kiwaa mamasok (kewarganegaraan) id piipiro pogun, om kogumuan nopo diolo nga kiwaa songulun tama toi ko' tapa sabaagi mamasok. Ontok toun dii, kogumuan nopo susumikul dau nga mamasok Australia, pogun Eropah om pogun Amerika Koibutan.

## Sukuon

## Noputan labus
* Bali International School
Raka Rasmi

**Ni Gusti Ayu Raka Rasmi** (10 Gomot 1939 – 17 Gomot 2018), ointutunan nogi sabaagi **Raka Rasmi**, nopo nga songulun susumayau Bali i minopointutun do inus gaya sayau Bali kumaa pomogunan. Isido nopo nga puru bobos omulok do tinimungan Sayau Bali, Susumayau Bali, di koiso nokopomonsoi kosolimbahan id Amerika Syarikat ontok toun 1952*.*

Minongimpuun i Rasmi do karaja dau ontok toun 1951 sabaagi soboogian mantad Sekaha Gong Peliatan. Sumusuhut, norubaan isido di John Coast, bagas diplomat Inggeris, i minombontuk do tinimungan sayau Bali.

Rasmi nopo nga tulun koiso i nakaanu sinumayau do Oleg Tamulilingan, toi ko' Bumblebee, iso sayau kontroversial ontok dii id nombo susumayau kusai om tondu nopo nga sumorili tiso om tiso.

Ontok toun 2005, isido nopo nga soboogian mantad kosolimbahan festival i nakaanu gaa i popiamung susumayau veteran sandad miampai artis di mumang nogi buru*.*

## Sukuon
I Gusti Putu Oka Mona

**I Gusti Putu Oka Mona** (26 Magus 1930 &ndash; 30 Magus 1996) nopo nga atlet do Indonesia. Monongkiala isio id  suang ababayan sumimpad kusai (lompat tinggi) id Sipoot Olimpik Timpu Alasu 1956.

## Sukuon

## Noputan labus
*
Maraton Bali

**Maraton Bali** (ointutunan nogi sabaagi **Maybank Marathon** toi ko' **Maybank Bali Marathon**) nopo nga ababayan manangkus monikid toun id talun-alun i pohoroon id Gianyar Regency, Pulau Bali, Indonesia.  Versi kawawagu do maraton diti pinaharo mantad toun 2012, sundung maraton koiso i pinaharo miampai kitimpu id Bali nokoimpuun ontok toun 1999.  Maraton nopo diti nga World Athletics Elite Label Road Race om nogi puru do Association of International Marathons and Distance Races.

## Sajara

### Timpu koimpuunon

Pigusaan/pilumbaan koiso nopo nga pinaharo ontok  sabaagi "Karangasem Bali International Marathon".  Soginumu 147 tulun i minampayat ababayan dii, kohompit no maraton sampapas om ponongkusan 10k.

## Sukuon

## Noputan labus
* Laman web rasmi
Muzium Blanco Renaissance

**Museum Blanco Renaissance** nopo nga' iso muzium id Ubud, provinsi Bali, indonesia. Kinoingkakaton do muzium diti nopo nga' gama do kosionuan di Antonio Blanco, songulun polukis montok popoingkakat iso muzium, om nokoimbulai miampai pinungaranan do *The Blanco Renaissance Museum*.

## Sajara
Mantad di umul 5 toun, pinopokito o i Antonio Blanco do rahi dau kumaa koinusan boros om nogi sastara. Kaanu nogi isio moboros momoguno 5 boros: Indonesia, Perancis, Sepanyol, Tagalog, om boros watas Bali om nogi sabaagi songulun momolukis do bontuk tinan tondu. Maamaso minsingilo kokomoi pomolukisan, minaganu iso do koutuson montok mion id bali di toun 1952.

Kosionuan disio montok papaharo iso muzium osomok o ogonop soira nonuan di Raja Ubud i Blanco do iso tana id Campuan, Ubud montok pamansayan do walai om nogi studio montok pomolukisan. Sundung pia nokoingkakat no di toun 1998, pongukaban muzium miampai rasmi nopo nga' nokoindalan di 15 Manom 2001, maamaso tadau kinouliton kinosusuon disio.

## Bangunan om koleksi
Museum Blanco nopo nga iso kompleks i popotounda do koumatan montok ralan koinusan. Tutumombului kaanu mogintong do studio, galeri, kadai tutungkap, longkod pambasaan, kafe, amfiteater, om kuil paganakan di Blanco. Ukaban o Muzium Blanco Renaissance monikid tadau mantad pukul 9 kosuabon gisom 5 sosodopon. 

### Studio
Studio nopo nga' iso liwang karajaan di Antonio Blanco montok momonsoi lukisan, om baino nopo nosiliu do liwang karajaon di tanak disio, Mario Blanco. Kiwaa piipiro litograf om buuk kokomoi Don Antonio Blanco montok pojualon id studio. Karya koinusan di Mario nopo nga montok pojualon om karya-karya sandad di Don Antonio Blanco nosiliu sabaagi soboogian do koleksi kakal muzium. 

### Galeri
“*A thing of beauty is a joy forever*” poingukir id limput galeri om nosiliu do pananda' kumaa galeri i popokito do kolumison koinusan i winonsoi do paganakan Blanco. Popokito o galeri diti kokomoi mikrokosmos pomogunan Don Antonio Blanco om haro nogi inus winonsoi miampai di dan Mario.

### Longkod pambasaan
Tutumombului nogi nga' alapon montok mingintong miampai poinggonop do koinusan dii miampai tumombului id longkod pambasaan hinonggo soboogian tagayo do koleksi buuk nopo nga' kokomoi koinusan om nogi koubasanan. piipiro buuk id koleksid diti kokomoi do pamagayatan kumaa inus Don Antonio Blanco om Mario Blanco. Longkod pambasaan diti nogi nga mogiolon-olon do buuk miampai mogikaakawo muzium pointongkop do pomogunan.

## Sukuon


## Noputan labus
* Situs Museum Blanco Renaissance
Jero Wacik

**Jero Wacik** (nosusu ontok 24 Ngiop 1949) nopo nga surupu pulitik Indonesia mantad Singaraja, Bali.Momuru isio sabaagi Montiri Koubasanan om Podtuongisan mantad 21 Gumas 2004 gisom 19 Gumas 2011. Momuru nogi isio sabaagi Montiri Tenaga om Toud Mineral do Indonesia mantad 19 Gumas 2011 gisom 11 Manom 2014 gama nakangaran sabaagi suspek rasuah do Suruhanjaya Pembanterasan Rasuah (KPK). Nakaanu isio ijazah id suang kejuruteraan mekanikal mantad Institut Teknologi Bandung ontok 1974 om Universiti do Indonesia ontok 1983.
Sabaagi surupu kabinet, momuru isio sabaagi songulun mantad i mongigit do koiyonon akawas doid  Parti Democratik.

## Legasi
Nakasala i Wacik montok pecah amanah om noonuan danda apat toun poinkurung do Anti Corruption Court.

## Sukuon
Susanna Perini

**Susanna Perini** nopo nga' songulun mamalan bangkad om moninimung inus i poinlongkod id pulau Bali, Indonesia. Isido no i minonimpuun do jenama BIASA om lembaga inus BIASA ArtSpace. Maya sokodung dau kumaa kopoinlaaban do fesyen om inus id Indonesia, nakaanu isido do pomoroitan *Knighthood of Order of Merit of the Republic* mantad pomorinta Italia di toun 2017.

## Toun-toun kotimpuunon
Nosusu id paganakan mamalan fesyen id Roma, Itali, nokointutun i Perini do fesyen mantad di tokoro po. Kalapas mininsingilo do antropologi montok sarjana, mininsingilo i Perini do fotografi om minongoi id bali, Indonesia montok kalaja mantad majalah *IO Donna*. Nagayat ginawo disido do koubasanan pulau tropis diti, mantad kopogikaakawaan do upacara kaadat-adato gisom ahal kokomoi koubasanan om rasuk tradisional. Au alaid mantad dii, minaganu koutuson i Perini montok mion id Bali om minanansawo miampai songulun pereka mantad Amerika, i Paul Ropp. Kalapas nosusu o 2 tanak diolo, i Nova Ropp om Sayang Ropp, miniada yolo.

## Bangkad Winonsoi
Di toun 1994, minongukab i Perii do butik rasuk BIASA kumoiso id Seminyak, popointutun do woyo tropis momoguno do kain linen topurak. Antakan dii, poimponu po o Seminyak miampai ranahon di otomou om okuri po o butik. Kinoburuon do jenama dii nogi nga osonong kopio, gisom nokorikot do onom kadai id Bali om iso kadai id Kemang, Jakarta Selatan. Mantad koinsanai kadai id kinoyonon di, kiwaa BIASA+, sabaagi butik fesyen om inus.

## Inus
Maya pogibaabarasan do surupu seniman id Indonesia, pinopoingkakat i Perini do BIASA ArtSpace di toun 2005. Lembaga diti kitudu do monokodung seniman Indonesia montok ointutunan do moninimung inus id suang om labus Indonesia. 

Maya BIASA ArtSpace, minonguhup i Perini do pinapadalin om minoncetak piipiro ulasan kokomoi karya-karya sastara mantad do pongkritik Itali, Achille Bonito Oliva, pinotimpuun mantad di "Thisoriented. 2nd Stage" (2009) sabaagi iso ulasan kokomoi inus fotografi mantad magaganu gambal Italia Matteo Basilé i pinokito id BIASA ArtSpace. Duo toun potilombus, pinoposoliwan i Perini do "Seni Setelah Tahun Dua Ribu" (2011), koleksi pongintangan Oliva kokomoi koinusan di toun 2000.

Di toun 2016, pinoposoliwan i Perini do iso koleksi poimbida i roitan do WEARART, i minongadaptasi karya koinusan mantad artis monikid musim kumaa do rasuk kaftan.

Suai ko' BIASA ArtSpace, Perini miampai personal nogi nga' manahak sokodung kumaa seniman multimedia kontemporari miagal di Laurent Montaron, Keren Cytter om Enrique Ramirez.

## Sukuon
Nulu Kawi

**Kuil Nulu Kawi ** nogi nga otutunan sabaagi do ***The Valley of The Balinese Kings*** nopo nga kuil abad ko-11 om kompleks pamalabangan id Tampaksiring koibutan kosilahon do Ubud id Bali, Indonesia., i poinralad id koduo-duo boogian do bawang Pakerisan. Kiwaa 10 candi (kuil) mantad watu pinutul om noukiran id suang do kinoyonon di otinolig miampai kinawas 7 meter (23 gakod) id piras. Monumen pamalabangan diti nopo nga' sabaagi dedikasi kumaa Raja Anak Wungsu mantad dunasti Udayana om permaisuri korohian dau. Id boogian kotonobon, kiwaa limo candi, tumanud do iso teori, montok di Raja Udayanan, permaisuri dau i Mahendradatta, om tanak kusai diolo i Airlangga, Anak Wungsu, om Marakata. Kuil-kuil id boogian kotonobon, tumanud teori di miagal, kumaa do permaisuri toi ko' gundik tokoro raja.

Prasasti: id kuil koibutan (ponong kosilahon) kiwaa sinuatan di milo basa'on: "Haji Lumahing Jalu,"  i kirati "minomonsoi o raja do kuil hiti".

## Sukuon

## Noputan labus

*
Muzium Koinusan Agung Rai

**Muzium Koinusan Agung Rai** (ARMA) nopo nga' muzium i poinladsong id Ubud, Bali, Indonesia.

## Sastara
*

## Intangai nogi
*List of museums and cultural institutions in Indonesia

## Noputan labus
* Museum website
Padangtegal

**Padangtegal** nopo nga kampung id Ubud, Bali, Indonesia.
Iti nopo nga' walai montok Talun Kara Ubud
hinonggo poinladsong o kuil Pura Dalem Agung Padangtegal om nogi kuil ponsuon "Tudan-udan Olidang" om kuil suai i gunoon montok upacara pamalabangan.

## Kokomoi

Kampung kaadat-adati Padangtegal nopo nga iso Kampung Adat di alaab. 

Kinoyonon diti nopo nga kinoyonon montok mogibooboros miampai mogigion Kampung Adat Padangtegal, Ubud. Om mogiilang do korohian toi ko' kolungguyon do mogigion, om mogibooboros kokomoi poingkuro do papalaan om popoburu do Kampung Adat Padangtegal.

Milo nogi gunoon o kinoyonon diti montok mogiilang do toilaan kokomoi kampung Padangtegal. Om nogi miromut kumaa mogigion do Kampung Adat Padangtegal.

## Demografi
Abaagi o Padangtegal diti kumaa 4 banjar: 
* Banjar Padangtegal Kaja
* Padangtegal Mekarsari
* Padangtegal Tengah
* Padangtegal Kelod

## Sukuon
Nyoman Tusthi Eddy

**Nyoman Tusthi Eddy** (12 Momuhau 1945, Pidpid, Karangasem, Bali, Indonesia – 17 Milatok 2020 di 74 o toun) nopo nga monunuat Bali i kiwaa sakadai oponsol id suang gana sastera id Amlapura. Ointutunan isio gama dedikasi kumaa koubasanan om sastera Bali id wilayah kosilahon Karangasem. Minonuat isio hiis om artikel i pinalabus id suat abal miagal do *[[Bali Post Media Group|Bali Post]]*, *Basis, [[Horison]], [[Kompas]], Sarad, [[Suara Karya]]*, om *Warta Hindu Darma*. Nokosuang nogi o kalaja disio id jurnal kokomoi koubasanan i pinalabus id Malaysia om Brunei. Ontok 1997, minapalabus isio ponoriukan kokomoi koburuon hiis id suang boros Bali solinaid tolu dekad nokopogulu om mamarayou do *Bali Post* tu nokouhup soboogian mantad koburuon dii.

## Sukuon
Made Subandi

**I Made Subandi** (Mansak 1966 - Gumas 16, 2023)nopo nga komposer gamelan om momohiok mantad Gianyar, Bali.

Mininsingilo isio miampai tapa dau, songulun maamamain dram om maamamain *gender wayang* ii no I Made Dig, om nogi id SMKI (1985-1988) om STSI (1989-1993). Mongia' isio id Akademi Inus Kosolimbahan Indonesia, Bali.

Komposisi Subandi kaampai no *Bajramusti* (1997). Ontok 1999, maso poingion miampai Gamelan Sekar Jaya, minonupu isio *soundtrack* montok filim bobou toun 1993 ''Legong: Dance of the Virgins'' miampai komposer Amerika Richard Marriott, numaan uludo montok gamelan Bali, kuartet gesek, trompet om klarinet. Miniuhup nogi isio miampai trio Belanda Boi Akih om ensembel Amerika Club Foot Orchestra.

Ointutunan i Subandi gama kopomogunoon dau do eksperimenn. Tumanud di Michael Tenzer, isio nopo nga songulun mantad komposer i "nokodimpot kopotongkiadan opurimanan om poinduou miampai bontuk *[[tabuh kreasi]]* mantad di laid nga wagu-wagu po".

## Sukuon

## Noputan labus
*"Weekend Intensive: Gamelan Gong Kebyar taught by I Made Subandi", *GSJ.org*.
Nulu Batur

*'Nulu Batu* nopo nga' iso nulu kitapui aktif i poinladsong id taatanga duo kaldera poinlongkod id kabaatan kotonobon Nulu Agung id pulau Bali, Indonesia. Otutunan nogi sabaagi do kinoyonon lisokon do Puak Tarubian. Boogian do kabaatan kosilahon kaldera di lobi agayo nopo nga 10×13&nbsp;km hinonggo poinladsong o torobong kaldera. Goduuduo kaldera di lobi agayo, om kaldera 7.5&nbsp;km di lobi tokoro nopo nga' nobontuk mantad kinapayangan do liwang magma, kinapayangan kumoiso i lobi tagayo lobi kuang 29,300 toun di pogulu po, om kaldera kumoduo id suang do kinapayangan lobi kuang 20,150 toun di nakatalib.  Iso pangaga'an tadauwulan pombontukan do suang kaldera, i nobontuk maamaso poingion o ignitbrite Bali (toi ko' Ubud), lobi kuang 23,670 om 28,500 toun di nakatalib.

Kinoloputon kumoiso nopo nga' nodokumen di toun 1804 om i kawawagu nopo nga di toun 2000.

## Nulu kitapui aktif om Tasik Batur id Kaldera
Kinoloputon do nulu kitapui diti i okito mantad rahat onopo nga i bobos ologod id pomogunan.Tinandaan o nulu kitapui diti maya kinapayangan do timpak, i lohowon sabaagi do kaldera.

Suang do kaldera nopo nga stratovolcano aktif miampai kinawas 700 meter i mininsawat id sawat to Torobong Batur. Kinoloputon do Batur di kumoiso nopo nga' pinosuat di toun 1804, om poinaktif kasari kalapas dii, bobos wagu nopo nga' toun 2000. Medan lava di agayo gama do kinoloputon 1963 milo intangan gisom baino id Kintamani, kakadayan id kabaatan kotonobon do kaldera.

## Kokompungan id kaldera
Kiwaa mogigion id kaldera om nogi papahangkum do apat kokompungan apangkal i otutunan sabaagi do Kedisan, Songan, Trunyan, om Toya Bungkah, miampai soginumu 15 kampung. Soboogian tagayo mogigion sandad nopo nga humontol kumaa pomutanaman sabaagi pongusinan, nga podtuongisan nokosiliu lobi popular tu' ralan di ouhan kumaa timpak kawah taatanga.

## Pogiromutan Geopark Sompomogunan
Antakan di 20 Manom 2012, winonsoi do UNESCO o Nulu Batur Kaldera sabaagu soboogian mantad do Pogiromutan Geopark Sompomogunan.

## Sinanadan
Sinanadan tawagat id Nulu Batur Kaldera minongikuri do waig id suang do torobong. Nowonsoi no palan montok momorontob do kinoyonon id posorili do torobong montok toodopon do tutumombului, popoilo do mogigion kokomoi kobolingkahangan momogompi do sada id torobong, om nogi mongukad piipiro sinanadan sandad mantad tou nulu kitapui. 

Waig do torobong diti nopo nga ososomu gama do ponginsadaan om nogi pomutanaman, i mongunsub do kosunion do gondok waig, manahak kobolingkahangan kumaa kowoowoyoon do torobong, papasabap do piipiro tulun songuhot-uhot do katagakan torobong di mantad do sinanadan tawagat id siriba toi ko' olikupan do gondok.

## Intangai nogi
* Lake Batur
* Lake Tamblingan
* List of volcanoes in Indonesia
* Subak (irrigation)
* Tukad Ayung
* Tukad Daya
* West Bali National Park

## Sukuon

## Noputan labus
* 
*
Tirta Gangga

**Tirta Gangga** nopo nga bagas istana diraja id kosilahon Bali, Indonesia. Pinungaranan kopihondot bawang obitua Ganges id India, ointutunan ii miampai istana waig diraja Karangasem, kulam poposuon om kuil Patirthan..

## Kinoyonon

Tirta Gangga nopo nga miinsomok miampai kampung do Ababi id County Abang, kiikiro 7 kilometer ponong koibutan do Amlapura (Karangasem District) om kabaatan kosilahon do Nulu Agung.

## Sajara

Winangun o kompleks diti ontok 1946 do raja kotohurionon Karangasem, I Gusti Bagus Jelantik, i kitonggungan montok kapamansayan Istana Air Ujung.. Tirta Gangga nopo nga kitudu sabaagi kinoyonon rekreasi montok raja om paganakan. Osomok no naraag ngaawi ii gama do kinobong Nulu Agung i poinsomok dii ontok toun 1963.

## Kointalangan

Kompleks kuil nopo diti nga nokopuli iso hektar.
Toud waig i nokoponu do mogikaakawo kulam nopo nga id koibutan kotonobon, id kinoyonon di lobi otidong. Waig nopo dii nga gunoon montok rongison (pengairan), ababayan ekonomi om rekreasi.

Lohowon nogi o Tirta Gangga sabaagi “Taman Rijasa” (Rijasa garden) gama piipiro puun *rijasa* ( - *Elaeocarpus Grandiflorus*) tinanom hilo.

## Ugama

Ogirot o kotumbayaan Tirta id suang Hindu Bali do Bawang Gangga om waig nopo dau nga obitua. Gunoon o waig dii sabaagi waig tobitua (*tirta*) montok ababayan kougamaan. Popokito o Kuil *Patirthan* do kapansalan kisajara Tirta Gangga id suang tradisi Bali sabaagi kinoyonon ziarah om waig tobitua.

## Gallery

Tirtagangga water garden 02 by Line1.jpg
Tirtagangga water garden 01 by Line1.jpg
Tirtagangga 2.JPG
Tirtagangga 3.JPG
Tirtagangga 4.JPG


## Sukuon
*  Some of the content in this article was copied from Tirta Gangga at Wikitravel, which is licensed under the Creative Commons Attribution-Share Alike 3.0 (Unported) (CC-BY-SA 3.0) license.

## Noputan labus
*
*Laman web rasmi
Pura Lempuyang Luhur

**Pura Lempuyang Luhur** nopo nga kuil koturu om bobos akawas id suang kompleks kuil Lempuyang id Gunung Lempuyang, Kabupaten Karangasem, kosilahon Bali, Indonesia.  

Ii nopo nga iso mantad siam directional temples (*Pura Sad Kahyangan* toi ko' *Pura Kahyangan Sad Winayaka*) id Bali, ii no siam kinoyonon pamarayahan bobos obitua id Bali. Ii nopo nga montok Ida Betara Hyang Iswara, the mongungumolig id kosilahon.

## Kinoyonon

Pura Lempuyang nopo nga hilo id Nulu Lempuyang toi ko' Nulu Gamongan, id watas Karangasem, kiikiro 12 kilometer kumaa koibutan mantad Amlapura, ibu kota Kabupaten Karangasem. Kampung Bunutan nopo nga id koibutan kosilahon (15 km maya talun-alun), om kampung Tista nopo nga 10 km id koibutan kotonobon.

*Pura Lempuyang Luhur* nopo nga kuil koturu om bobos akawas id suang kompleks dii, doid 1,060 m id sawat rahat, poindoros timpak Nulu Lempuyang.

## Kuil Lempuyang

Kompleks Pura Lempuyang nopo nga kohompit no turu kuil poingompus wayaan tumakad kumaa timpak Nulu Lempuyang. 

Koturu-turu kuil dii, mantad di bobos osiriba kumaa di bobos akwas nopo nga:
* Pura Penataran Lempuyang
* Pura Telaga Mas, kuil koduo mantad wayan sumuang
* Pura Telaga Sawangan
* Pura Lempuyang Madya
* Pura Puncak Bisbis, kuil kolimo
* Pura Pasar Agung, kuil koonom
* Pura Lempuyang Luhur, kuil koturu

Kuil nopo di bobos ointutunan id pialatan tutumombului nga Pura Penataran Agung Lempuyang. Miampai candi bentar opurak i poingkawa, tukad tolu naga om tolu gerbang ''kori agung'', kinoyonon diti manahak kokitanan ponong id kotonobon i potoguang do Nulu Agung, nulu kitapui bobos akawas id Bali.

## Intangai nogi
* Hinduism in Indonesia
* Pura Ulun Danu Bratan
* Besakih

## Nuut om sukuon
### Nuut

### Sukuon

## Noputan labus
*
Muzium Le Mayeur

**Muzium Le Mayeur** nopo nga iso ko' mantad muzium i haro id Sanur, Provinsi Bali, Indonesia. Popokito o Muzium Le Mayeur do mogisuusuai karya inus loolobi no linukisan-linukisan asil karya seniman: Adrien Jean Le Mayeur de Merpres toi ko' lobi ointutunan sabaagi Le Mayeur. Id Muzium Le Mayeur, poingopi o pikiikiro 88 linukisan, i nabagi do piipiro kawo linukisan i kosudong miampai media di noguno miagal ko' media kanvas 28 linukisan, papan okodou 25 linukisan, bagor 22 linukisan om haro nogi media papan lapau om nogi karatas i mananda' do timpu dii nopo nga apagon maganu media momolukis ii nopo nga ontok minogigion o Jepun id Indonesia.

## Sajara' Kinoingkakatan
Ngaran Muzium Le Mayeur nopo nga naanu mantad i pinopoingkakat muzium diti i Andrien Jean Le Mayeur De Merpres, songulun momomolukis mantad Belgium i nosusu ontok 9 Mansak 1880 id Ixelles, Brussel. Ontok toun 1956, nokorikot o Montiri Pondidikan, Pongiaan om Koubasanan i Gundohing Bahder Djohan minongoi tombului id walai di Le Mayeur, Noimayaan isio do koleksi om asil linukisan di Le Mayeur, minokianu di isio do posilihon walai dii sabaagi muzium. Notorimo di Le Mayeur miampai osonong o tua' pomusarahan dii hinonggo minimparagat isio momoruhang om popoingkawas mutu linukisan dau.

## Koleksi Muzium Le Mayeur
Pinokito o koleksi id Muzium Le Mayeur id suang piipiro liwang kopokitanan, miagal di sumusuhut:
* Liwang Kopokitanan I i popokito 9 linukisan bagor om 3 linukisan kanvas.
* Liwang Kopokitanan II i popokito 3 linukisan bagor, 8 linukisan kanvas, 13 linukisan papan okodou, 1 linukisan karatas om 2 linukisan papan lapau.
* Liwang Kopokitanan III i popokito 10 linukisan kanvas, 7 linukisan papan okodou om 3 linukisan karatas.
* Liwang Kopokitanan IV i kisuang do 6 linukisan kanvas, 4 linukisan papan okodou, 4 linukisan papan lapau om 3 linukisan karatas.

## Tikit om Jaam Kotumbuluyan
Sumusuhut nopo nga gatang tikit om jaam kotombuluyan do Muzium Le Mayeur:
* Tikit tutumombului domestik: Rp. 5.000 (tanak) om Rp.10.000 (nosukod) - Rp. 3.000 (mokiikinobos) om Rp. 2.000 (tangaanak sikul)
* Oukab o Muzium Le Mayeur tikid tadau kotimpuun jaam 08.00 gisom 15.30 WITA, suai ko' Kurudu, jaam 08.30 gisom 12.30 WITA, om amu oukab ontok tadau koundarangan di rasmi.

## Sastara'
* 

## Sukuon
Taman Werdhi Budaya Art Centre

**Taman Werdhi Budaya Art Centre** nopo nga longkod inus om koubasanan id Denpasar, Bali, Indonesia. Ii nopo nga kinoyonon montok kosolimbahan inus loolobi inus tradisional Bali miagal do inus Bali, sayau Bali, muzik Bali om teater Bali. Pinoimagon ii do Gabenor Bali, Ida Bagus Mantra. Kinoyonon kiginayo limo hektar diti nopo nga kohompit no bangunan pokitanan inus, iso teater poingukab, iso teater pointutup, longkod pambasaan sajara Bali om iso kuil Hindu. Ii nogi nga kinoyonon montok Kapanaandakan Koinusan Bali monikid toun, ii no kapanaandakan inus tradisional Bali i poindalanon solinaid sonwulan mantad toun 1979.

## Sukuon

## Noputan labus
* Laman web rasmi
Taman Tombolog Bali

**Taman Tombolog Bali** () nopo nga iso kagayat tutumombului id Bali, Indonesia. Ii nopo nga hilo id Kabupaten Gianyar om kiginayo . Taman nopo diti nga kiwaa lobi mantad 1,300 tinan tombolog mantad lobi 250 spesies id suang kukurungan tombolog pointutup.

## Taman Pomogompian

Taman Tombolog Bali nopo nga kitudu sumiliu “Longkod Abantug” montok panakagan do Tombolog Cenderawasih om Jalak Bali. Ogumu o tombolog di asakag id taman diti poingompus toun.

Winangun o taman diti montok manahak tionon sandad. Popiamung tinimungan botani di mogikaakawo, kiwaa nogi 52 spesies puun palma di mogisuusuai, puun tua'ua' talun di au no insaru okito, sikas, poring om kaktus id taman diti. Tolu torobong id taman diti kiwaa mogisuusuai spesies tombolog id waig. Kiwaa 60 kukurungan tombolog miampai tionon di pinotounda montok payanan tinimungan tombolog.

## Ababayan om aktiviti

* Papua Rainforest Feeding. 09:30 & 12:45
* Pelican Feeding. 10:00 & 13:15
* Basic Instinct (Bird of Prey Show). 11:30 & 15:00
* Meet The Bird Stars (Bali Starling Restaurant). 12:00, 13:30, & 16:30
* 4D Cinema. 10:00, 11:00, 12:00, 12:30, 13:00, 13:30, 14:00, 14:30, 15:30, 16:30, 17:00
* Lory Feeding. 09:45, 12:45, & 13:30
* Bali Rainforest (Free Flight Bird Show). 10:30 & 16:00
* Guyu-Guyu Corner (Hands on Birds). 09:00 - 17:30
* The Komodo Experience. Tuesday 11:00 & Friday 14:30

## Koumatan

* Restoran *Bali Starling* 
* Kinoyonon pomoinan tangaanak 
* Kafe *Rainforest*
* Kadai okoro *Sebun*
* 3 Pagawasan id taman dii
* Pundarangan korita

## Kinoyonon

Taman Tombolog Bali nopo nga id suang kakadayan Batubulan, Gianyar id wayaan kumaa Ubud. Kiikiro 45 minit mantad Tutubpoon Kapal Ngurah Rai.

Google map: Bali Bird Park Direction

## Sukuon

## Noputan labus

* Laman web rasmi
Goa Gajah

**Goa Gajah** i kirati do "Sawang Godingan" nopo nga poinladsong id pulau Bali i poinsomok do Ubud, id Indonesia. Winonsoi ontok abad ko-9 om gunoon sabaagi kinoyonon do pongoligan.

## Sajara'
Sundung do amu noilaan kopio o nontodonon sawang dii nga notumbayaan do winonsoi o sawang dii sabaagi iso kinoyonon montok meditasi rohani. Pinosusui o iso susuyan ginumuan hinonggo winonsoi di sondulu di mondou legenda Kebo Iwa o sawang dii. Sundung ingkaa, soira imurion o woyo' dau, kinoyonon pongoligan dii nopo nga mantad Kerajaan Bali abad ko-11. Kompleks dii haro goduduo o gambaran Hindu om Buddha, sabap sawang dii haro lingam om yoni, simbol do Shiva, om gambal do Ganesha, om hilo nopo bawang nga haro gambal nopotuan do stupa om chattra, gambaran do Buddha.

Songulun surupu arkeologi Belanda nokoihum kawagu sawang diti ontok toun 1923 nga waig sobput om winokok popodsuon nopo nga amu noihum gisom toun 1954.

## Kotolinahasan kinoyonon
Kuil diti kiwoyo' do turos di monumpuronok i pinatu id watu - tudu nopo kaka nga montok mongugad sunduan tangaraat. Bontuk dau nopo di timpuunon natandasan do godingan, mantad di pinungaranan di Sawang Godingan. Tumanud toud suai haro nokointalang do sawang dii nopo nga pinungaranan mantad do replika watu do Dewa Hindu Ganesh (kiwoyo' do haro tulu godingan) i haro id suang kuil dii. Kinoyonon diti noroitan id suang hiis Jawa Desawarnanan i sinuat ontok 1365. Kinoyonon popodsuon id kinoyonon dii nopo nga amu noukad gisom do 1950-an. Totobon sumuang kumaa id sawang dii nopo nga milo suangon maya mamanau id iso tukad di anaru. Suang do kuil dii nopo nga okoro om koubasan haro o susui do lisun topurak mantad do kamayan di tinutud. Tutumombului di momoguno seluar toniba nopo nga tahakon sarong di pokogoson id tawak pogulu sumuang. Kompleks dii haro 7 replika tondu (1 nopo nga naraag sabap do guminogor o pomogunan) i poingigit do kakanan waig i popointalang do turu bawang obitua id India: Bawang Ganga, Bawang Sarasvati, Bawang Yamuna, Bawang Godavari, Bawang Sindhu, Bawang Kaveri, om Bawang Narmada.

## Status Tungkus Pomogunan
Pinoruhang o kinoyonon diti id Katayadan Tentatif Tungkus Pomogunan UNESCO ontok 19 Gumas 1995, id suang kategori koubasanan, nga pinosoliwan kawagu miampai 11 kinoyonon suai ontok 2015.

## Sukuon
Wasai Gitgit

** Wasai Gitgit** nopo nga wasai id Bali, Indonesia. Ii nopo nga ponong koibutan do pulau Asia Tenggara id pialatan ibu kota pulau laid do Singaraja om kampung id pisuk-pisuk Munduk. Wasai nopo diti nga kinoyonon podtuongisan di ointutunan id Bali, ointutunan maya kinawas om roun id posorili dau om nogi kulam pingkaahan (mingkaau) sandad, milo pamanahon maya solug kiwatu. Wasai nopo diti nga hilo id Kampung Gitgit id Watas Sukasada, kiikiro  mantad Singaraja,  mantad Munduk om  mantad Tutubpoon Kapal Tulud Ngurah Rai Denpasar.

## Intangai nogi
* List of waterfalls

## Sukuon


## Noputan Labus
*
Institut Inus Indonesia, Denpasar

**Institut Inus Indonesia, Denpasar** pinoniba sabaagi **ISI Denpasar** nopo nga iso kolej inus i noulud do Komontirian Pondidikan Nasional id siriba tonggungan do Montiri Pondidikan Nasional. ISI Denpasar nopo nga piintangan di Luguan Pangarah Jabatan Pondidikan Takawas. Pinoturidong o ISI Denpasar ontok 2003 om ii nopo nga integrasi Kolej Inus Indonesia (STSI) Denpasar om Program Ponginabasan Inus Rupa om Inus Reka (PSSRD) Universiti Udayana.

## Sajara'
STSI Denpasar, ngaran mantad nopo nga Akademi Sayau Indonesia (ASTI) Denpasar, pinoturidong di pomorinta' provinsi Bali ontok 28 Milatok 1967, mantad goos Dewan Penasihat om Koburuon Koubasanan (Listibya). Orosian do opunso piipiro bontuk koinusan tradisional Bali, mantad dii pinotounda o institut diti do pondidikan inus montok sukod wagu.

Kalapas duo toun nokoingkakat, nokotorimo o ASTI Denpasar do status mantad Komontirian Pondidikan om Koubasanan ontok toun 1969 om ASTI Denpasar nopo nga sabaagi jurusan mantad ASTI Yogyakarta i kouludan dau nopo nga uludon do Direktorat Jenderal Koubasanan Komontirian Pondidikan om Koubasanan. Lobi do 8 toun dinakatalib, sabap do kosimbanan struktur organisasi id kotinanan do Komontirian Pondidikan om Koubasanan, mantad toun 1976 kouludan ASTI Denpasar nopo nga id siriba do Direktorat Jenderal Pondidikan Takawas, om nogi pamansayan di sinuhu kumaa pombontukan Institut Koinusan Indonesia (ISI), miampai kolej inus suai id Indonesia. Maya kootuson Montiri Pondidikan om Koubasanan, pinoingkawas o Akademi Sayau Indonesia id Denpasar suminiliu do Kolej Inus Indonesia (STSI) Denpasar. Ponuridangan STSI Denpasar nookunan miampai Kootuson Presiden.

PSSRD Jabatan Inus Alus Fakulti Kejuruteraan Universiti Udayana nopo nga mantad 1 Gumas 1965. Tumanud kootuson Rektor Udayana, mombontuk o Udayana PSSRD do program balajal tikid fakulti i pinogirot miampai Suat Kootuson Direktorat Jenderal Pondidikan Takawas, Jabatan Pondidikan Takawas montok popoindalan kogunoon do Ponginabasan Takawas Tridharma.

Tumounda o pomorinta' Bali om tulun ginumuan Bali montok popointegrasi duo institusi inus miampai PSSRD Unud STSI Denpasar sumiliu do iso ponginabasan takawas inus, mantad toun 1993 om pinotilombus ontok toun 1999. Ontok 28 Madas 2003 pinoimagon di Prof. Drs. Abdul Malik Fadjar, Montiri Pondidikan Nasional o kinoingkakatan ISI Denpasar, natanda' miampai tandatunturu do inskripsi i poinladsong id Bongunan Natya Mandala ISI Denpasar.

## Akademik
ISI Denpasar haro hopod om duo kursus id Fakulti Inus Kosolimbahan om Fakulti Inus Reka:
* Sayau
* Sayau, drama om muzik
* Muzik
* Inus Wayang Kulit
* Inus Karawitan
* Inus Alus
* Kraf Inus
* Reka Bontuk Suang
* Reka Bontuk Komunikasi Visual
* Panggambalan (stub montok Fakulti Rekod Media)
* Rekaan Fesyen
* Filim

## Sukuon

## Noputan labus
*Laman web rasmi
Nusa Ceningan

**Nusa Ceningan** nopo nga pulau tokoro id watas Nusa Penida, Klungkung Regency, Bali, Indonesia; id pialatan Nusa Lembongan om Nusa Penida om kabaatan tana tagayo Bali. Ii nopo nga id boogian kabaatan do Selat Badung.

Kiwaa iso kinoyonon lakun di ointutunan kalapas kotogisan Nusa Ceningan i kagayat ginawo soboogian *peluncur* mantad ko' ii kinoyonon lakun di lobi ogumu tulun id Nusa Lembongan.

Id pulau diti, haro o piipiro ralan om wayaan miampai kokitanan posorili di ogingo, om kokitanan ponong id kotonobon gumuli id Nusa Lembongan kumaa Bali i kopoondos kopio. Mintong tadau tumonob id Bali mantad rabung tanga Ceningan nopo nga kopisudong kopio miampai goos. Saluran piolungan id pialatan Lembongan om Ceningan nopo nga kinoyonon di ogumu pananaman hinamun om gouton tongor sandad.

Ointutunan o Nusa Ceningan mantad 2009. Pinoromut ii kumaa Pulau Lembongan maya sunsuyon okikip. Noukaban o piipiro longkod peranginan om hotel mantad piipiro toun nakatalib. Ii nopo kagayat kopio ginawo tutumombului nga sumimbul disan (cliff jumping) Mahana. Ii nopo nga ponong id sampaping kabaatan kosilahon Nusa Ceningan id Mahana Point Bar. Monoina o bar diti do duo platform mintolop ontok 5 om 13 meter. Pasagaon do sumimbul soira kabagal o kinawas o ruab (air pasang).

## Sukuon
Ayu Diandra Sari Tjakra

**Ayu Diandra Sari** (nosusu ontok 4 Magus 1988) nopo nga popolombus ababayan do Indonesia, dokutul, model fesyen om mongingit do  pamalahawan rani olumis (Beauty pageant titleholder) i nakalantoi do gaa Puteri Indonesia Lingkungan 2008. Mobi isido Indonesia id suang pialaan Miss International 2009 id Chengdu, China.

## Koposion pogulu om pondidikan
Nosusu i Ayu id Denpasar, Bali mantad molohing kiraha Bali-Hindu. Haro o ijazah sarjana disido id suang Doktor Perubatan mantad Fakulti Perubatan Universiti Udayana, Denpasar – Bali

## Pageantry
### Puteri Indonesia 2008
Mobi i Ayu do Bali montok Puteri Indonesia 2008, id nombo nosiliu isido sabaagi Puteri Indonesia Lingkungan 2008 id ababayan kemuncak pinaharo id Jakarta Convention Center, Jakarta, Indonesia ontok 15 Magus 2008, mantad di nakalantoi nokopogulu Puteri Indonesia Lingkungan 2007, Duma Riris Silalahi mantad Koibutan Sumatra.

### Miss International 2009
Sabaagi Puteri Indonesia Lingkungan 2008, mobi i Ayu doIndonesia id suang pialaan Miss International 2009 edisi ko-49 i pinaharo id Sichuan International Tennis Center, Chengdu, Sichuan, China. Kolimpupuson ababayan nopo nga pinaharo ontok 28 Milau 2009. Minamakai isido *one-piece swimsuit* ontok pialaan basaan mingkaau. Minamakai nogi isido kebaya i winorun di Anne Avantie sabaagi basaan kabansaan.

## Intangai nogi
* Miss International
* Miss International 2009
* Puteri Indonesia 2008
* Zivanna Letisha Siregar

## Sukuon

## Noputan labus

* Ayu Diandra Sari Tjakra Official Instagram
Psikoponorindakan

**Psikoponorindakan** nopo nga iso kawo sains it nintutun di Sigmund Freud om tutumanud dau, sabaagi ponoriukan paranan om kouulao psikologi tongoulun. Freud nosusu id Moravia id tadauwulan 6 Mikat 1856 om nokoidu pogu id London id tadauwulan 23 Manom 1939. Timpuunon nopo, hogot Psikoponorindakan nopo nga gunoon montok monuku di Freud, gisom "psikoanalisis" sandad  om "psikoanalisis" Freud kiwaa pionitan di miagal. Nga soira tutumanud dau nakaanu tinumongkiad, au no di yolo momoguno do hogot diti montok popolombus do ponudukan diolo.  Pomitnanan nopo nga miagal ii Carl Gustav Jung om ii Alfred Adler, it pinointutun do "psikologi analitik"  om "psikologi individu" montok monuku suang toilaan kondii diolo.

## Sukuon
Tukad Daya

**Tukad Daya** nopo nga' bawang id Buleleng, id koibutan do pulau Bali. Bawang soninaru 40&nbsp;km diti nopo nga' mantad do sarayo do Kintamani, koibutan do tana takawas id pialatan do piras koibutan kotonobon do kaldera Batur om doliwan do kosilahon kaldera Bratan. Lumuyung maya pirason, kumaa kotogisan koibutan doBali id posorili do Bungkulan om piolungan do Rahat Bali.

## Tudan do Waig
Tukad daya nopo nga ralan apangkal montok sistom bawang Tukad Daya, i kohompit do kinoyonon soginayo ,, kohompit no soboogian do watas Kintamani, Sawan om Kubutambahan. Koubasan nopo, topografi Tukad Daya nopo nga' mantad doliwan-doliwan di otidong mantad duo banjaran nulu, i otutunan sabaagi Nulu Batur om Bratan, om miampai kitaang minsiriba id posorili kotogisan koibutan id Bungkulan.

Id kabaatan do sarayo Tukad Daya, misampaping miampai Tukad Ayung. Pialatan hidrologi poingompus do rabung tana takawas Kintamani nopo nga' pinopotobilang do koluyungon kumaa duo noyon, lumuyung kumaa koibutan om kabaatan do Bali. Id boogian do kotonobon do sarayo Tukad Daya, misampaping iti do sarayo lembangan Penarukan om Sansit mantad boogian pintanga'an kumaa panansawa do lembangan. Om id boogian kosilahon, lembangan Tukad Daya nopo nga' miolit miampai piipiro lembangan mantad sarayo gisom panansawa.

## Kogunoon
Iso empangan ogumu kogunoon miampai kapasati pooopian wagi gisom 5.1 riong padu, kohompit no kinoyonon do oluyudan lobi kuang 29.8 hektar, winonsoi id poingompus do luyungon bawang diti id watas Sawan om nokohimagon antakan di wluan Mansak 2023, di Presiden Joko Widodo. Empangan Tamblang, baino pinungaranan do Empangan Danu Kerthi kipotensi montok popotikid waig mata miampai kadar 510 liter sesaat kumaa posorili dau. Kifungsi sabaagi do waig pomoluyung montok kinoyon soginayo 558 hektar. Suai ko' iri, kifungsi nogi sabaagi Loji Kuasa Mikro Hidro i kaanu papaasil do 0.54 MW lotirik.  Kaanu nogi o empangan dii monguhup kumaa manamong do luyud miampai kapasiti popotindohoi 156.86 m3/saat kumaa luyud, monokodung do goos ponondulian, om montok pamagayat do tutumombului.

## Intangai nogi

* List of drainage basins of Indonesia
* Water resources
* Lake Batur
* Bali Kingdom
* Kintamani (dog)
* Tegenungan Waterfall
* Subak (irrigation)

## Apangkal
Nuludan falsafah

## A

* Ateisme
* Augustinisme
* Absurdisme
* Falsafah Analitik
* Averroisme

## B

* Idealisme British

## C

## D

## E

* Anarkisme Egois
* Empirisisme

## F

* Mazhab Frankfurt

## G

## H

* Humanisme Kristian
* Hedonisme

## I

* Idealisme
* Falsafah Islam

## J

## K

* Konfusianisme

## L

* Legalisme
* Liberalisme

## M

* Materialisme

## N

## O

## P

## Q

## R

* Rasionalisme

## S

## T

## U

## V

## W

## X

## Y

## Z
Penestanan

**Penestanan** nopo nga iso kampung id labus kakadayan Ubud, id Bali, Indonesia. Ointutunan ii sabaagi kokompungan artis mantad di toun 1930-an soira minion i Walter Spies hilo. Mogigion ointutunan nopo di suai nga i Arie Smit.

## Galeri

Penestanan 1.jpg|Rimbunan roun id sawat do bawang doid kampung dii
Penestanan 3.jpg|Ralan id kampung dii
Penestanan 8.jpg|Ralan id kampung dii
Penestanan 5.jpg|Tukad i popiromut do Penestanan kumaa Ubud tanga
Penestanan 6.jpg|Wawayaan 
Penestanan 7.jpg|Pomutanaman
Sayau Rejang

**Sayau Rejang** () nopo nga sayau Bali i obitua, iso sayau kolubukan id nombo tumahak o kosumandakan kumaa dewa. Koubasanan nopo nga pohoroon ii id kuil Hindu id Kabupaten Klungkung om Kabupaten Karangasem id Bali, Indonesia. Rati nopo do “Rejang” nga “kapatahakan/kolubukan,” iso sayau montok mamaramit dewa-dewa i linumintuhun id pomogunan. Sayau nopo diti nga soboogian mantad upacara kapatahakan obitua, om oinsanan dii poindalanon doid timpu di mogiagal id suang kalendar upacara Bali.

Ababayan oponsol nopo nga pohoroon sabaagi ababayan tolu tadau id balai kampung Bale Agung. Au minog do minluda mantad i susumayau tu otumbayaan yolo do tapanayon yolo di sunduan ngayah montok momonsoi gura sayau miampai harmoni. Potonudon nogi tangaanak tondu kiumul duo toi ko' tolu toun id perarakan dii. Ointutunan nogi o sayau diti sabaagi *ngeremas*, *Simi* toi ko' *sutri*.

## Intangai nogi
*Sayau Pendet
*Joged
*Janger
*Sayau Bali

## Sukuon
Sawan, Buleleng

**Sawan** nopo nga watas (*[[kecamatan]]*) id regensi Buleleng id boogian koibutan do Bali, Indonesia. Watas nopo diti nga oponsol kopio montok toud do wagas id posorili do Bali om kogumuan pakaraja nopo nga tulun sandad.Kinoyonon diti nopo nga kisinodu lobi kuang 5 km Singaraja, ibu kota Kabupaten Buleleng ponong kotonobon. Longkod pomorintahan nopo nga' id Desa Sangsit.

## Geografi
### Rontob wilayah
Rontob-rontob wilayah nopo nga miagal id siriba :

## Pomorintahan
### Desa/ kelurahan
Kecamatan Sawan nopo nga kiwaa 14 desa;

# Bebetin
# Bungkulan
# Galungan
# Giri Emas
# Jagaraga
# Kerobokan
# Lemukih
# Menyali
# Sangsit
# Sawan
# Sekumpul
# Sinabun
# Sudaji
# Suwug

## Demografi
Mogigion do watas Sawan, Buleleng maya banci 2016 nopo nga soginumu 60, 240 tulun, miampai 29.730 kusai om 30.510 tondu miampai gatang jantina purata 97,44.

## Intangai nogi

* Kintamani, Bali
* Lake Tamblingan
* Subak (irrigation)
* Tukad Daya

## Sukuon
Augustinisme

**Augustinisme** nopo nga iso sistom filosofi om teologis Agustinus mantad Hippo om koburuon di pinotilombus do tinimungan momomusorou suai, lobi-lobi po ii Boethius, ii Anselmus mantad Canterbury om ii Bonaventura. Id tinimungan mongingigit falsafah diti, karya ii bobos oponsol om kigatang nopo nga *Kota Tuhan*, De doctrina Christiana, om *Confessiones*.

Augustinisme mantad di timpuhunon po nokoburu sabaagi susumaap do Pelagianisme; woyo pomusarahan diti nokatayad id gana filsafat kotonobon maso abad pintanganan gisom kinorikatan do Thomisme om Aristotelianisme..

Plato om Plotinus minangarahung do Augustinisme id ogumu ahal, aasil mantad proses di nopo nga nokoingkakat oo falsafah Neoplatonis. Teodisi Augustinian om doktrin Augustinisme suai miagal ko iluminasi kinorohingan om gorija di au okito popokito do rahung Platonis di agayo kopio.

Paus Benediktus XVI pinoposorou do toinsanai tutuduk do Gereja kotonobon nopo nga monuku kumaa dau:St.Augustinus. Sosongulun di kiwaa iman om koilaan di akawas om au kopurimon do ohuyan id suang karaja pastor dau. Ointutunan nogi yau sabaagi songulun santo om pujangga gereja di togingo, ogumu tulun kotutun dau, kohompit no tulun di okon ko kristian, sabab nakaanu yau manahak bagas di aralom kumaa koposion om koubasanan id tanah kotonobon. Rahung St. Augustinus diti nokoinlaab id sompomogunan. Milo boroson do toinsanai ralan sastra id kristian latin nopo nga sumuku id Hippo, iri no tu kinoyonon di St. Augustinus nosiliu do uskup mantad toun 395 Ahapas Masihi (A.M) gisom minidu pogun yau id toun 430 A.M. Ahapas di id bogil suai, mantad id kota Afrika Romawi, ogumu ra'an suai mantad Kristian ii nokoimbulai.

## Intangai nogi

* Gereja Katolik Roma

## Sukuon
Kubutambahan, Buleleng

**Kubutambahan** nopo nga watas (*[[kecamatan]]*)id regensi Buleleng Timur (kosilahon) id koibutan do Bali (Provinsi), Indonesia. Sinodu do watas diti mantad Singaraja nopo nga lobi kuang 12 km. Singaraja diti nopo nga ibu kota montok Buleleng id ponong kosilahon. Longkod pomorintaan nopo nga' id Desa Kubutambahan.

Kiwaa piipiro kuil di otutunan kopio miagal do Pura Meduwe Karang hinonggo nacaat no mantad piipiro toun di nakatalib. 

## Geografi
### Rontob wilayah
Rontob-rontob wilayah nopo nga miagal id siriba:

## Pomorintahan
### Nuludan Boyoon Mukim
Id siriba nopo nga' nuludan boyoon mukim i koumbal kumaraja id kecamatan Kubutambahan:
* Drs. Komang Sumertajaya (timpu pogulu - 25 Madas 2018)
* Made Suyasa (25 Mada 2018 - dondo)

### Pembagian administratif
Kecamatan Kubutambahan nopo nga kohompit no 13 desa miagal do; 

# Bengkala
# Bila
# Bontihing
# Bukti
# Bulian
# Depeha
# Kubutambahan
# Mengening
# Pakisan
# Tajun
# Tambakan
# Tamblang
# Tunjung

## Demografi
Mogigion Kecamatan Kubutambahan, Buleleng maya banci toun 2016, soginumu 55.350 tulun miampai 28.000 kusai om 27.350 tondu om purata jantina nopo nga 102,38.

## Intangai nogi

* Lake Batur
* Mount Batur
* Subak (irrigation)
* Tukad Daya

## Sukuon
Absurdisme

**Absurdisme** nopo nga iso kotumbayaan toi ko woyo pomusarahan di katanud do kotumbayaan id nonggo goos tulun id saralom mogihum rati koposion nopo nga kaanu aasil kirar. Kobubuatano do tulun di minggoos mogihum rati koposion sundung pia id dohuri nopo nga aiso nunu-nunu aasil roiton do absurd. Id Eropah, konsep absurdisme nopo monuku do pomusarahan do id pomogunan diti ingga nunu-nunu rati suai mantad ko ahal di winonsoi do tongotulun. Falsafah absurdisme diti kopianit do falsafah eksistensialisme om nihilisme it nintutun do filasafat mantad Denmark maso abad ko-19, iri no tu ii Søren Kierkegaard serta digaungkan oleh Albert Camus.

## Basao lobi gumu
* *[[OBERIU]]*, edited by Eugene Ostashevsky. Northwestern University Press, 2005. 
* Thomas Nagel: *Mortal Questions*, 1991. 

## Basaan labus

* (Inggris) Fiction of the Absurd Diarsipkan 2011-07-18 di Wayback Machine.
* (Inggris) Absurdist Monthly Review Magazine
* (Inggris) The Absurdist (Literary Journal)

## Sukuon
Banjar, Buleleng

**Banjar** nopo nga watas (*[[kecamatan]]*) id regensi Buleleng id koibutan do Bali, Indonesia.

Wasai di otutunan kopio, Singsing Waterfall, poinladsong id watas diti, Tigawasa, id Kampung Temukus, lobi kuang 3 km mantad kabaatan kosilahon do Kotogisan Lovina om 10 km mantad kabaatan kotonobon do kakadayan Singaraja.

Id kampung do Banjar Tegeha poinsomok do kakadayan Banjar, nopo nga Kuil Brahma Arama Vihara, otutunan nogi sabaagi Kuil Buddha Banjar, kuil buddha bobos tagayo id Bali. 
Kinoyonon buddha suai id watas diti nopo nga "Candi Buddha Kalibukbuk", id kampung Kaliasem (id kotonobon do Kalibukbuk).

## Sukuon
Egoisme

Teori **egoisme** (Jawi: ‏ايݢوءيسمى&#x200E;&#x200E;) toi ko **egotisme** (Jawi: ‏) pinointutun di Friedrich Wilhelm Nietche iri no tu pongkritik tapangkal do utilitarianisme om nogi au kosokodung tomod do teori Kemoralan Sosial. Teori egoisme poposotol do toinsanai tulun kiwaa ula di dau-dau no, iri no tu momonsoi iso-iso ahal montok kapansalan kondii. Suai mantad di, toinsanai ahal winonsoi di kaanu manahak bagas tosonong kumaa kondii nopo nga ahal di osonong, nga soira kowonsoi nopo ahal di au kaanu bagas tosonong kumaa kondii nopo nga araat.

## Intangai nogi

* Altruisme, pisulakan egoisme.